8.7.2022
DA
Den Europæiske Unions Tidende
L 183/41
c) instruktører som omhandlet i kapitel 11.5 d) EU-luftfartssikkerhedsvalidatorer som omhandlet i kapitel 11.6.
Første afsnit, litra b), finder anvendelse fra den 1. januar 2023.
Før nævnte dato skal sådanne personer have gennemgået en udvidet baggrundskontrol eller en standardbaggrundskontrol enten i overensstemmelse med punkt 1.2.3.1 eller som fastsat af den kompetente myndighed i overensstemmelse med gældende nationale regler.« (36) I punkt 11.1.5 tilføjes følgende afsnit »En udvidet baggrundskontrol skal være helt afsluttet, før personen gennemgår den uddannelse, der er omhandlet i punkt 11.2.3.1-11.2.3.5.« (37) Punkt 11.2.3.9, indledningen, affattes således: »Uddannelse af personer med uledsaget adgang til identificerbar luftfragt og -post, for hvilken den krævede sikkerhedskontrol er gennemført, og personer, der udfører anden sikkerhedskontrol af luftfragt og -post end screening, skal resultere i alle følgende kompetencer:« (38) Følgende tilføjes som punkt 11.2.3.11: »11.2.3.11.
Uddannelse af flyve- og kabinebesætningsmedlemmer, der gennemfører sikkerhedsforanstaltninger under flyvningen, skal resultere i alle følgende kompetencer: a) viden om tidligere udførte ulovlige handlinger inden for civil luftfart, terrorhandlinger og aktuelle trusler b) viden om de relevante lovkrav og kendskab til elementer, der bidrager til etableringen af en robust og modstandsdygtig sikkerhedskultur på arbejdspladsen og på luftfartsområdet, herunder bl.a. insidertruslen og radikalisering c) viden om formålet med og tilrettelæggelsen af luftfartssikkerhed, herunder de forpligtelser og ansvarsområder, der påhviler flyve- og kabinebesætningsmedlemmerne d) viden om, hvordan luftfartøjer beskyttes, og uautoriseret adgang til luftfartøjer forhindres e) viden om procedurerne for forsegling af luftfartøjer, hvis dette er relevant for den person, som skal uddannes f)
evne til at udpege forbudte genstande
g) viden om, hvordan forbudte genstande kan skjules h) evne til at udføre flysikkerhedskontrol af en standard, der er tilstrækkeligt høj til, at det med rimelighed kan sikres, at skjulte forbudte genstande afsløres i)
viden om konfigurationen af den eller de luftfartøjstyper, som opgaverne udføres på
j)
evne til at beskytte cockpittet under flyvningen
k) viden om de procedurer, der er relevante for befordring af potentielt forstyrrende passagerer om bord på et luftfartøj, hvis det er relevant for den person, der skal uddannes l)
viden om håndtering af personer, der har tilladelse til at medføre skydevåben om bord, hvis det er relevant for den person, der skal uddannes
m) viden om indberetningsprocedurer n) evne til at reagere hensigtsmæssigt på luftfartssikkerhedsrelaterede hændelser og nødsituationer om bord på et luftfartøj.« (39) Punkt 12.0.3.2 affattes således: »12.0.3.2.
Mærkningen »EU-stempel« skal af producenterne anbringes på sikkerhedsudstyr, der er godkendt af Kommissionen, og være synlig på en af siderne eller på skærmen.« (40) Punkt 12.1.2.1 affattes således: »12.1.2.1.
Der fastsættes fire normer for metaldetektorkarme.
Der er fastsat detaljerede bestemmelser vedrørende disse normer i gennemførelsesafgørelse C(2015) 8005.«